|  |  |
| --- | --- |
| **Zahtjevatelj:**  |  |
|  |  |
| **Adresa:** |  |
|  |  |
| **Broj telefona:** |  |
|  |  |
| **E-mail:** |  |
|  |  |
| **OIB:** |  |
|  |  |

|  |
| --- |
| **Popis osoba ovlaštenih za potpisivanje zahtjeva i zastupanje zahtjevatelja** |
|  |
| **Ime i prezime** | **Ovlaštenje** **(tehničko i/ili financijsko)** | **Kontakt (telefon i/ili e-mail)** |
|  | Tehničko  |  |  |
| Financijsko |  |
|  | Tehničko |  |  |
| Financijsko |  |

|  |
| --- |
| **Zahtijevamo registraciju kod FIDITAS d.o.o. za usluge ocjenjivanja sukladnosti i prihvaćamo** **Opće uvjete poslovanja u postupcima ocjenjivanja sukladnosti (u prilogu).** |
|  |
| Datum: |  |  |
|  |  |  |
|  | Potpis*:* |  |
|  | Ime i prezime*:* |  |
|  | Funkcija u tvrtci*:* |  |

1. **Primjena**

Ovi Opći uvjeti poslovanja se primjenjuju na poslove ocjenjivanja sukladnosti proizvoda te sustava kvalitete proizvodnje proizvoda koje provodi FIDITAS sukladno zahtjevu korisnika s kojim sklapa sporazum. Sporazum između FIDITASA i zahtjevatelja počinje kada FIDITAS u pisanom obliku potvrdi prihvaćanje zahtjeva za ocjenjivanje sukladnosti.

Certifikacija Ex-proizvoda i sustava upravljanja kvalitetom proizvodnje Ex-proizvoda provodi se prema *Direktivi 2014/34/EU,* Pravilima IECEx Sheme 02, IECEx OD dokumentima, EN/IEC/ISO normama i drugim relevantnim dokumentima IECEx Sheme certifikacije opreme.

Certifikacija gospodarskih eksploziva i pirotehničkih sredstava i sustava upravljanja kvalitetom proizvodnje gospodarskih eksploziva i pirotehničkih sredstava provodi se prema *Direktivi 2014/28/EU* i *Direktivi 2013/29/EU*.

1. **Povjerljivost**

FIDITAS će poduzeti sve potrebne mjere kako bi se osigurala tajnost podataka prema trećim stranama, u svezi proizvoda/sustava za koje se provodi ocjena sukladnosti, dobivenih od zahtjevatelja prilikom postupka ocjenjivanja sukladnosti. Kao treća strana se ne smatraju Odbor za nepristranost FIDITASA osnovan sukladno EN ISO/IEC 17065, tvrtke s kojima FIDITAS ima potpisan sporazum o međusobnoj suradnji u postupku ispitivanja i ocjenjivanja sukladnosti, Hrvatska akreditacijska agencija, ocjenitelji IECEx Sustava te nadležna tijela RH. Podaci o postupku ocjene sukladnosti, dostavljena certifikacijska dokumentacija i certifikati neće se dostavljati trećim stranama bez pisane potvrde zahtjevatelja osim ako je to uvjetovano zakonom.

Zahtjevatelj prihvaća da se u registru na web stranicama FIDITASA objave podaci o roku valjanosti i statusu njegovog certifikata/potvrdnice kada je to propisano regulativom i/ili certifikacijskom shemom.

1. **Izdavanje certifikata/potvrdnica/QAR izvještaja**
	1. Prihvaćanjem narudžbe za poslove ocjenjivanja sukladnosti FIDITAS ne jamči zahtjevatelju izdavanje certifikata/potvrdnice/QAR izvještaja. FIDITAS će izdati zahtjevatelju traženi certifikat/potvrdnicu/QAR izvještaj ako su ispunjeni uvjeti koji su definirani u direktivama i/ili primijenjenim normama kao i uvjeti ovoga sporazuma. U slučaju neispunjavanja bilo kojega od tih uvjeta certifikat/potvrdnica/QAR izvještaj neće biti izdan, a FIDITAS će obavijestiti zahtjevatelja pisanim putem o razlozima neizdavanja certifikata/potvrdnice/QAR izvještaja.
	2. FIDITAS zadržava pravo da povuče certifikat/potvrdnicu/QAR izvještaj koji je izdao ako se naknadno utvrdi da:
* nisu postojali uvjeti za izdavanje certifikata/potvrdnice/QAR izvještaja (zbog netočnih podataka primljenih u postupku ocjenjivanja sukladnosti
* zahtjevatelj nije ispunio odredbe ovih Općih uvjeta poslovanja,
* zahtjevatelj ne koristi certifikat/potvrdnicu/QAR izvještaj prema uvjetima uz koje mu ga je izdao FIDITAS,
* se zahtjevatelj ne drži uvjeta dogovorenih prilikom dodjele certifikata/potvrdnice/QAR izvještaja,
* proizvod ili sustav kvalitete ne ispunjava zahtjeve direktive/certifikacijske sheme,
* zahtjevatelj ne dopušta provedbu kontrolne ocjene ili ne želi provesti ponovnu ocjenu,
* zahtjevatelj sam traži povlačenje/suspenziju certifikata/potvrdnice/QAR izvještaja.

Zahtjevatelj će po povlačenju/suspenziji prestati sa svakim reklamiranjem/oglašavanjem vezanim uz predmetni certifikat/potvrdnicu/QAR izvještaj.

FIDITAS će obavijestiti zahtjevatelja o odluci za povlačenjem/suspendiranjem certifikata/potvrdnice/QAR izvještaja i ostaviti mu razuman rok da dostavi svoje objašnjenje u svezi razloga koji su osnova za povlačenje/suspenziju. U slučaju nemogućnosti ostvarenja dogovora, FIDITAS će povući certifikat/potvrdnicu/QAR ili smanjiti opseg.

* 1. Certifikati/potvrdnice FIDITAS koji nose akreditacijski znak Hrvatske akreditacijske agencije (HAA) izdani su u skladu s akreditacijskim pravilima HAA. Time nikako ne treba smatrati da je certifikat/potvrdnica odobrena od HAA.
	2. Prihvaćanje i ovjera crteža zahtjevatelja na kojima je prikazano označavanje CE oznakom ne treba smatrati da FIDITAS daje pravo zahtjevatelju da koristi CE oznaku na predmetnom proizvodu. Označavanje CE oznakom ostaje u potpunosti odgovornost zahtjevatelja u skladu s važećom EU regulativom.
1. **Obveze zahtjevatelja**

Podnošenjem zahtijeva te prihvaćanjem ponude i ovih Općih uvjeta poslovanja zahtjevatelj se obvezuje da će:

* 1. ispunjavati zahtjeve postupka ocjenjivanja sukladnosti te provesti promjene ako su one zatražene od strane
	FIDITASA,
	2. izraditi potrebnu dokumentaciju i omogućiti FIDITASU pregled i pristup dokumentaciji u cilju provedbe ocjene,
	3. osigurati da proizvod koji je predmet ocjenjivanja sukladnosti kontinuirano ispunjava sve zahtjeve koji se na taj proizvod odnose,
	4. osigurati pristup ocjeniteljskom timu FIDITAS na svim proizvodnim lokacijama, zaposlenicima i dobavljačima kod poslova potvrđivanja sustava upravljanja kvalitetom proizvodnje,
	5. osigurati pristup svim potrebnim informacijama kod eventualnih pritužbi,
	6. prihvatiti sudjelovanje promatrača ako ne postoji opravdani razlog za neprihvaćanje,
	7. koristiti certifikat/potvrdnicu/QAR izvještaj prema opsegu certifikata/potvrdnice/QAR izvještaja i uvjetima uz koje ga je FIDITAS izdao,
	8. koristiti proizvod koji je predmet ocjenjivanja sukladnosti na način koji neće štetiti ugledu FIDITASA niti na bilo koji drugi koji može dovesti u zabludu ili navesti na krivu interpretaciju opsega certifikata/potvrdnice/QAR izvještaja,
	9. u slučaju suspenzije, povlačenja ili obustavljanja certifikata/potvrdnice/QAR izvještaja zahtjevatelj će prekinuti pozivanje u svim svojim promotivnim i drugim materijalima na certifikat/potvrdnicu/QAR izvještaj FIDITAS te će poduzeti druge radnje sukladno propisima,
	10. umnažati certifikat/potvrdnicu/QAR izvještaj FIDITASA samo u cijelosti,
	11. na komercijalnim sajmovima i promotivnim materijalima jasno i nedvosmisleno prikazivati za koju opremu i uz koje uvjete je certifikat/potvrdnica/QAR izvještaj izdan,
	12. udovoljiti svim zahtjevima certifikacije s obzirom na oznake sukladnosti i informacije povezane s proizvodom,
	13. voditi zapise o svim pritužbama povezanim sa sukladnošću certificiranih proizvoda, te ih dostaviti FIDITAS d.o.o. na zahtjev,
	14. provoditi odgovarajuće radnje s obzirom na pritužbu i eventualne nedostatke na proizvodu koji bi mogli utjecati na sukladnost proizvoda,
	15. za sve zaprimljene pritužbe poduzeti odgovarajuće aktivnosti kako bi se otklonili nedostaci koji utječu na sukladnost proizvoda, uz vođenje odgovarajućih zapisa,
	16. obavijestiti FIDITAS o svim bitnim promjenama u certifikacijskoj dokumentaciji i konstrukciji proizvoda u odnosu na onu koja je potvrđena certifikatom,
	17. obavijestiti FIDITAS o svim bitni promjenama koje mogu utjecati na sukladnost sa zahtjevima sustava certifikacije (kao npr. bitne promjene u vlasništvu, organizacijske promjene, modifikacije proizvoda ili procesa proizvodnje, promjena lokacije ili dijela pogona koji je unutar potvrđenog opsega, promjene dobavljača kritičnih materijala/komponenata/proizvoda ili druge značajnije promjene u sustavu upravljanja kvalitetom proizvodnje). Po primitku obavijesti o promjenama FIDITAS će donijeti odluku o potrebnim aktivnostima što može uključivati i dodatni pregled kod zahtjevatelja, te o takvoj odluci obavijestiti zahtjevatelja,
	18. provesti promjene na proizvodu/sustavu kvalitete i dokumentaciji kada to zahtjeva certifikacijska shema prema kojoj je FIDITAS izdao certifikat/potvrdnicu/QAR izvještaj.
1. **Objavljivanje certifikata/potvrdnica/QAR izvještaja**

Zahtjevatelj ima pravo umnažati certifikat/potvrdnicu/QAR izvještaj FIDITASA u cijelosti i takvu cjelovitu kopiju davati trećim stranama bez pisane potvrde FIDITAS. Umnažanje i objavljivanje prve stranice certifikata/potvrdnice/QAR izvještaja na komercijalnim sajmovima i promotivnim materijalima je dopušteno bez pisane potvrde FIDITASA samo ako se jasno i nedvosmisleno prikazuje za koji proizvod/proizvode je certifikat/potvrdnica/QAR izvještaj izdan. Umnažanje dijelova certifikata/potvrdnica/QAR izvještaja i njihovo distribuiranje i objavljivanje dopušteno je samo uz pisanu privolu FIDITASA.

Zahtjevatelj smije koristiti certifikat/potvrdnicu/QAR izvještaj ili broj EU Prijavljenog tijela FIDITASA. (2829) sukladno ovim Općim uvjetima poslovanja i sukladno primjenjivim zahtjevima certifikacijske sheme prema kojoj je provedeno ocjenjivanje sukladnosti uz uvjet da pri tome nikoga ne dovodi u zabludu i da ne navodi na krivu interpretaciju opsega certifikata/potvrdnice sustava kvalitete i da tim činom na bilo koji drugi način ne šteti ugledu FIDITASA.

FIDITAS provodi kontrolu prava vlasništva, uporabe i isticanja njezinih certifikata i oznaka sukladnosti sukladno ovom sporazumu i odgovarajućim Direktivama EU i zakonodavstvu. U slučaju nepravilne uporabe FIDITAS će zatražiti pojašnjenje od zahtjevatelja i pokušati riješiti spor mirnim putem na odgovarajući način. Ukoliko spor nije moguće riješiti dogovorom, FIDITAS će povući certifikat/potvrdnicu/QAR izvještaj i o tome obavijestiti zahtjevatelja.

1. **Obustavljanje procesa**

FIDITAS ima pravo obustaviti započeti postupak ocjenjivanja sukladnosti ako zahtjevatelj nije poštivao:

* 1. uvjete prema FIDITASU koji su navedeni u ponudi,
	2. odredbe ovih Općih uvjeta poslovanja;
	3. druge uvjete dogovorene između zahtjevatelja i FIDITASA u pisanoj formi;
	4. rokove o dostavi traženih uzoraka ili dokumentacije neophodne za provođenje ispitivanja odnosno ocjenjivanja sukladnosti više od šest mjeseci;
	5. rokove o dostavi dokumenata sustava kvalitete neophodnih za provođenje ocjenjivanja sukladnosti više od šest mjeseci.

Ako zahtjevatelj obustavlja proces iz svojih razloga, obvezan je nadoknaditi FIDITASU do tada nastale troškove.

1. **Naknada za štetu**

FIDITAS ne preuzima odgovornost za nastalu štetu zahtjevatelju koja je izazvana procesom ocjenjivanja sukladnosti osim ako se radi o gruboj i namjernoj pogrešci FIDITASA ili njezinog osoblja. Zahtjevatelj će izuzeti FIDITAS od odgovornosti za štetu nastalu od treće strane osim ako se radi o gruboj i namjernoj pogrešci FIDITASA ili njezinog osoblja.

U slučaju spomenutog nemara, osim odgovornosti za smrt ili osobne povrede, ograničenje bilo kakvog gubitka, štete ili drugo za koje je utvrđena odgovornost FIDITASA, biti će ograničeno na iznos koji ne prelazi maksimalnu naknadu koju FIDITAS naplaćuje za određenu uslugu kod koje je nastao nemar.

1. **Molbe, sporovi i žalbe**

Zahtjevatelj ima pravo podnijeti Upravi FIDITASA pritužbu ili žalbu na odluku koju je
FIDITAS donio pri ispitivanju i ocjenjivanju sukladnosti proizvoda ili sustava kvalitete najkasnije 30 dana od dana kada je bio upoznat s tom odlukom. FIDITAS će raspraviti o pritužbi ili žalbi najkasnije 30 dana od zaprimanja pisane pritužbe/žalbe.

Ako se potvrdi da je pritužba/žalba opravdana i da je FIDITAS donio neispravnu odluku, ista će biti ispravljena.

Ako je pritužba/žalba odbijena, zahtjevatelj se može žaliti nadležnom tijelu, Odboru za nepristranost FIDITAS ili IECEx Tajništvu u slučaju IECEx certifikata/QAR izvještaja.

Sve sporove stranke će pokušati riješiti na prijateljski način. Ako to nije moguće za rješavanje sporova nadležan je sud u Zagrebu.

1. **Financijske obveze**

Zahtjevatelj se prihvaćanjem ponude FIDITASA obvezuje u potpunosti poštivati uvjete navedene u ponudi FIDITASA koja mu se dostavlja nakon podnošenja zahtjeva. Isto tako zahtjevatelj se obvezuje platiti FIDITASU sve razumne dodatne troškove u postupku ispitivanja i ocjene sukladnosti koje nije bilo moguće predvidjeti prilikom izrade ponude. Dodatni troškovi će se obračunavati prema cjeniku FIDITAS.

1. **Trajanje Sporazuma**

Zahtjevatelj prihvaća pridržavati se ovih Općih uvjeta poslovanja odmah nakon što FIDITAS u pisanom obliku potvrdi prihvaćanje zahtjeva za ocjenu sukladnosti i ta obveza traje sve dok je važeći izdani certifikat/potvrdnica/QAR izvještaj.

Za to vrijeme obje strane imaju pravo zatražiti u pisanom obliku prekid ocjene sukladnosti ili povlačenje certifikata/potvrdnice/QAR izvještaja.

1. **Ostali uvjeti**

Ako se iz bilo kojeg razloga ne primjenjuju uvjeti navedeni u ovim Općim uvjetima poslovanja FIDITAS će sa zahtjevateljem definirati uvjete pod kojima će se zahtijevani postupak ocjenjivanja sukladnosti provesti.

Bilo koje promjene Općih uvjeta poslovanja ne vrijede bez pisane suglasnosti obiju strana.